31981R1946
L 197/32
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 1946/81 НА СЪВЕТА
от 30 юни 1981 година
относно ограниченията на помощите за инвестиции в сектора на млекопроизводството
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност, и по-специално член 43 от него,
като взе предвид предложението на Комисията (1),
като взе предвид становището на Асамблеята (2),
като взе предвид становището на Икономическия и социален комитет (3),
като има предвид, че член 8, параграф 1, буква б) от Директива 72/159/ЕИО на Съвета от 17 април 1972 г. относно модернизиране на земеделските стопанства (4), последно изменена с Директива 81/528/ЕИО (5), предвижда помощи за инвестиции, необходими за осъществяване на плана за развитие; като има предвид, че за постигане на целта, а именно равновесие на пазара в Общността, уместно е помощите за инвестиции в сектора на млекопроизводството да се отпускат при определени условия,
ПРИЕ НАСТОЯЩИЯ РЕГЛАМЕНТ:
Член 1
1. Помощите за инвестиции в сектора на млекопроизводство са забранени с изключение на тези, отпускани на стопаните, които осъществяват план за развитие в съответствие с Директива 72/159/ЕИО, или планове за подобряване на земеделското стопанство в рамките на общите мерки.
2. Помощите, предвидени в параграф 1, се ограничават до инвестициите, позволяващи да се достигне сравнимо равнище на доход от труд, определен в член 4, параграф 2 от Директива 72/159/ЕИО за максимален брой от 1,5 единици човешки труд на стопанство, и при условие че тези инвестиции не довеждат до увеличаване на броя на млечните крави повече от 40 за единица човешки труд при приключване на плана.
Въпреки това, по отношение на стопанствата, разполагащи с повече от 1,5 единици човешки труд, могат да се отпускат помощи за инвестиции, даващи възможност да се увеличи с максимум 15 % броя на млечните крави при приключване на плана.
3. На държавите-членки е разрешено да отпускат помощи за инвестиции в стопанствата, които не представят план за развитие, при условие че инвестицията не води до увеличаване на броя на млечните крави повече от 40 на стопанство.
Член 2
Настоящият регламент влиза в сила на третия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Люксембург на 30 юни 1981 година.